Н А Ц Р Т

Скупштина општине Врњачка Бања на \_\_\_\_ седници, одржаној \_\_\_\_\_\_\_\_.2019. године, на основу члана 20. став 1. тачка 5. Закона о локалној самоуправи („Сл.гласник РС“, бр. 129/07,83/2014 - др. закон,101/16- др. закон и 47/18), члана 2. Закона о комуналним делатностима ("Сл. гласник РС", бр. 88/2011 и 104/2016) и члана 40.став 1.тачка 22. Статута општине Врњачка Бања („Сл. лист општине Врњачка Бања“, бр. 12/19), доноси,

ОДЛУКУ

О ИЗМЕНАМА И ДОПУНАМА ОДЛУКЕ О ЈАВНИМ ПАРКИРАЛИШТИМА

Члан 1.

У Одлуци о јавним паркиралиштима („Сл. лист општине Врњачка Бања“, бр. 16/11, 22/12, 18/16, 7/17-др.одлука и 36/18), у чл.25. додају се ставови 11. и 12. који гласе:

''Изузетно, предузеће које обавља комуналну делатност јавног паркирања може одобрити услуге паркирања правном лицу за већи број возила и на дужи временски период за који утврђује цену паркинг карте чије плаћање може регулисати потписивањем посебног уговора са правним лицем.

Приоритет у одобравању коришћења паркирања на већем броју паркинг места и на дужи временски период имају правна лица-хотели''.

Члан 2.

Ова Одлука ступа на снагу осмог дана од дана објављивања у „Службеном листу општине Врњачка Бања“.

СКУПШТИНА ОШТИНЕ ВРЊАЧКА БАЊА

Број: \_\_\_\_\_\_\_\_\_\_\_\_\_ од \_\_\_\_\_\_\_\_\_.2019. године

ПРЕДСЕДНИК

СКУПШТИНЕ ОПШТИНЕ

Иван Радовић

О б р а з л о ж е њ е

**Правни основ за доношење ове одлуке:** дефинисан је: чланом 20 став 1 тачка 5 Закона о локалној самоуправи („Сл.гласник РС“, бр. 129/07,83/2014 - др. закон,101/16- др. закон и 47/18), чланом 2 Закона о комуналним делатностима ("Сл. гласник РС", бр. 88/2011 и 104/2016) и чланом 40. Статута општине Врњачка Бања („Сл. лист општине Врњачка Бања“, бр. 12/19).

Члан 20 став 1 тачка 5 Закона о локалној самоуправи („Сл.гласник РС“, бр. 129/07,83/2014 - др. закон,101/16- др. закон и 47/18) утврђује обавезу локалне самоуправе да преко својих органа, у складу са Уставом и законом уређује и обезбеђује обављање и развој коминалних делатности, као и организационе, материјалне и друге услове за њихово обављање.

Члан 2 став 1 Закона о комуналним делатностима („Сл. гласник РС“, бр. 88/2011 и 104/2016) утврђује да су комуналне делатности у смислу овог закона, делатности пружања комуналних услуга од значаја за остварење животних потреба физичких и правних лица код којих је јединица локалне самоуправе дужна да створи услове за обезбеђење одговарајућег квалитета, обима, доступности и континуитета, као и надзор над њиховим вршењем.

Члан 2 став 3 тачка 7 Закона о комуналним делатностима („Сл. гласник РС“, бр. 88/2011 и 104/2016), утврђује да је управљање јавним паркиралиштима комунална делатност.

Члан 40. став 1. тачка 22. Статута општине Врњачка Бања („Сл. лист општине Врњачка Бања“, бр. 12/19) регулише да Скупштина општине уређује услове и начин обављања комуналних делатности, права и обавезе корисника комуналних услуга, обим и квалитет комуналних услуга и начин вршења надзора над обављањем комуналних делатности, оснива јавна предузећа за обављање комуналне делатности, односно поверава обављање тих делатности друштву капитала или предузетнику, прописује опште услове одржавања комуналног реда и мере за њихово спровођење;

**Разлози за доношење ове одлуке и објашњење правних института**

Због присутног недостатка паркинг места, а стратешког опредељења општине Врњачка Бања за стварање услова за нове инвестиције у области туризма изградњом, реконструкцијом хотелских објеката, указла се потреба за стварање услова да пружалац комуналне усллуге јавног паркирања може ову услугу пружити за већи број возила на дужи временски период што се регулише ценовником и међусобним уговором о начину плаћања.

**Средства за спровођење ове одлуке**- нису потребна додатна средства за спровођење ове одлуке..

**Ступање на снагу:** Одлука ступа на снагу осмог дана од дана објављивања у „Сл. листу општине Врњачка Бања“.

Рукводилац одсека за привреду НАЧЕЛНИК ОПШТИНСКЕ

и друштвене делатности УПРАВЕ

Славиша Пауновић

**Живорад Јаћимовић**